Asnulef yemgarad ɣef tsuqilt, imi tasuqilt d aɛeddi si tutlayt ɣer tayeḍ: tesseḥbibir ɣef wannaw, tawsit, akked tulmisin n weḍris aɣbalu, ma d asnulef d ilelli, yezmer ad yili seg tutlayt ɣer tayeḍ, neɣ seg tutlayt-nni s timmad-is, seg tewsit n weḍris ɣer tayeḍ. Asuqel n wungal s tutlayin i yemgaraden neqqar-as tasuqilt. Ma d asnulef n wungal yezmer ad nerr ungal d asaru neɣ d taceqquft n umezgun, neɣ ɣer tutlayin n wunuɣen (tableaux de dessin), ama seg tutlayt ɣer tayeḍ neɣ deg yiwet n tutlayt. Am wakken i nezmer ad naf ungal rrant-id d asaru.